
PVC – vinilo poli chloridas.

Si-XLPE – vulkanizuotas silano polietilenas.

XLPE – vulkanizuotas polietilenas.

PE – termoplastinis polietilenas.
Įvadas

Tyrimo objektas
Šiame darbe pateikta informacija apie naujų nekokybiškai pagamintų arba netinkamų jau naudojamų elektros laidų efektyvų perdirbimą, taikant šiuolaikinius perdirbimo metodus, analizuojami viengyslių varinių ir aliumininių elektros laidų izoliacijos nuėmimo technologiniai režimai, kai šie laidai apdirbami dviejų besisukančių būgnų mašina. 
Darbo tikslas ir uždaviniai
Darbo pagrindinis tikslas – nustatyti optimaliausius elektros laidų izoliacijos sluoksnio nuėmimo,  nepažeidžiant laidininko vielos, režimus priklausomai nuo laidų skerspjūvio storio dydžio. Bandymo metu gauti rezultatai būtų naudingi smulkioms laidų gamybos, atliekų perdirbimo, elektros įrenginių remonto ir gamybos įmonėms efektyviau išnaudoti tokias mašinas. Tyrimas leidžia nustatyti tinkamiausius laidų izoliacijos nuėmimo režimus, nes laidus ir kabelius, kaip ir kitos rūšies atliekas, yra sudėtinga perdirbti ar utilizuoti. Pagrindinis laidų perdirbimo sunkumas yra tas, kad labai brangiai kainuoja įsigyti laidų smulkinimo ar kapojimo įrangą, o ir ta ne visada būna tinkama bei patikima. Todėl tyrimas pagerins išlaidų pasiskirstymą, darbo našumą ir kokybę, suteikdamas daugiau privalumų ir galimybių, leis optimaliai planuoti laidų izoliacijos nuėmimo procesą, nes bus išvengta didelių prastovų.   
Kadangi šiuo metu yra gana svarbūs aplinkosaugos elektros laidų utilizavimo reikalavimai, todėl labai aktualūs yra šių atliekų valdymo ir kontrolės gerinimo uždaviniai. Vienas iš pagrindinių uždavinių yra laidų izoliacijos nuėmimo efektyvumo užtikrinimas. Norint sėkmingai sureguliuoti gamybą, reikia didinti gaminamos produkcijos augimą ir užtikrinti norimą kokybę. Sprendžiant šiuos klausimus reikia atsižvelgti  ne tik į gaminamo gaminio panaudojimą reikiamiems tikslams, bet ir numatyti produkto utilizavimą, kai jis bus nebetinkamas arba antrinį perdirbimą taikant tokias gamybos technologijas, kuriose nebebūtų atliekų. Tai leidžia visas produkto sudedamąsias dalis vėl panaudoti pakartotinėje gamyboje. Šių tikslų siekti yra skatinamos visos įmonės, nes tai leidžia racionaliau panaudoti gamybos resursus, kurie vėliau atsispindi prekės savikainoje. 

Temos naujumas ir aktualumas
Lietuvoje elektrotechnikos bei elektronikos laužo, kabelių, laidų perdirbimas nėra populiarus, tačiau elektronikos, radioaktyvių kabelių, laidų perdirbimas yra artimiausioje perspektyvoje, nes šių produktų Lietuvoje vis gausėja. Tai ypač skatina energetikos įmonių rekonstravimas ar uždarymas. Ignalinos atominės jėgainės uždarymo metu neišvengiamai gausės šių atliekų mastai, todėl verta tinkamai apdoroti susidariusias atliekas.

Dabartiniu metu yra sparčiai plečiama laidų ir kabelių infrastruktūra. Tai atliekama tada, kai yra keičiami seni ar klojami nauji laidai. Todėl būtina tinkamai tvarkyti šiame procese susidariusias laidų atliekas, atskiriant jų izoliacijos sluoksnį nuo laidininko. 

Tyrimo metu gauti rezultatai padeda tikslingiau parinkti laidų izoliacijos nuėmimo režimus skirtingų dydžių laidams. Tokiu būdu bus užtikrinamas našus darbo procesas. Perdirbant laidus reikia įvertinti perdirbimo proceso darbo našumą, gamybos savikainą bei galutinio produkto kainą, sudėtinga taisyklingai parinkti perdirbimo proceso veiksnius, kuriuose būtų tik geriausi gamybos rodikliai. Priklausomai nuo darbo tikslų, galime parinkti tinkamiausią gamybos technologiją. Perdirbant laidus, gautos kokybiškos vario granulės yra vertinga žaliava gaminant įvairius lydinius ar folgą, laidų izoliacija gali būti naudojama kelių atitvarų ar statybinių medžiagų  gamybai. Ypač gauta izoliacija gerai tinka termoplastinių kompozitinių medžiagų gamybai, t. y. čerpių, šaligatvių plytelių ir t. t. gamybai. Šios gamybos procese izoliacija dedama kaip rišančioji medžiaga, kuri suriša smėlį.
Pavyzdžiui, perdirbant senus švino turinčius kabelius ir laidus, gauname labai didelį vertingų metalų kiekį, lyginant su turinčiais plastikinį izoliacijos sluoksnį [10]. Šis palyginimas pateiktas 1 lentelėje.

 1 lentelė. Kabelių ir laidų laužo sudėties palyginimas 
	Medžiaga
	Švino kabelis
	Kabelis su plastikinę izoliaciją

	Laidininkas (švinas, varis, aliuminis, geležis) 
	70–80 %
	40–60 %

	Kitos medžiagos (bitumas, popierius, plastikas) 
	20–30 %
	40–60 %


Sėkmingai perdirbus tokio tipo laidus gaunama vertinga metalų PVC, PE, gumos ir kt produkcija. 

Kabelių ir laidų perdirbimo technologija yra paremta šiais pagrindiniais strateginiais tikslais:

· perdirbant šias atliekas bus mažinama aplinkos tarša;

· turi būti sukurtos perdirbimo sistemos, kurios galėtų utilizuoti įvairias kabelių ir laidų rūšių atliekas;

· atlikti efektyvius tyrimus, siekiant užtikrinti apdirbimo metu didžiausią našumą;

· turi būti laikomasi saugaus atliekų tvarkymo ir perdirbimo reikalavimų;

· perdirbimo sistema turi būti mobili, t. y. reikiamu metu galėtų funkcionuoti nustatytoje vietoje.

Šių strateginių tikslų realizavimas leistų sutaupyti laiko, atsisakyti atliekų tvarkymo, saugojimo, specialių konteinerių ir transportavimo išlaidų.

Kadangi kabelių ar laidų laidininkas yra paslėpti po apsauginiu izoliacijos sluoksniu, todėl vertingiausia medžiaga  yra laidininkas, kurį galime naudoti pakartotinėje gamyboje.

Tyrimo metodai
Perdirbti laidų ir kabelių laužą, ypač kai jie yra supainioti, dar įvairių ilgių bei storių, įmanoma įvairiais metodais; o perdirbti laidus, kai jie pagaminti nekokybiškai arba kai jie yra atskirti vienas nuo kito, būna daug sudėtingiau, nes izoliaciją nuimti nuo kabelio ar atskiro laido reikia nepažeidžiant laidininko vielos. Galima perdirbti laidus taip, kad jų vielą galima būtų vėliau panaudoti gamyboje. Pagrindiniai šių atliekų tiekėjai yra įmonės, kurios gamina laidus ar naudoja šią produkciją savo veikloje. 

Dabar svarbiausia pramonėje vykdyti gamybą, kurioje būtų šiuolaikiniai ekologiškai švarūs įrengimai ir gamintų produkciją, kuri mažiau terštų aplinką. Lietuvoje siekti šių tikslų yra sudėtinga, nes norint vykdyti ekologiškai švarią gamybą, reikia didelių investicijų perkant bei konstruojant modernius įrengimus. Taip pat vienas iš pagrindinių teršalų, kuris susidaro gamybos procese, yra atliekos, kurias reikia tinkamai tvarkyti. Su jomis yra susiję labai daug įmonės problemų. Todėl reikia konstruoti ir gaminti tokius įrengimus, kurie savo gamybos procese gautas atliekas čia pat panaudotų kitame procese kaip žaliavą. Tokiu būdu vykdant gamybą sumažinamos nepageidaujamos išlaidos, vėliau gautos atliekos panaudojamos kaip žaliavos, taip sumažinama aplinkos tarša atliekomis, t. y. mažiau atliekų pateks į sąvartynus. Tokiu principu dirbanti įmonė didina savo potencialą pasaulinėje rinkoje.

Darbo mokslinė vertė

Gauti tyrimo rezultatai padėjo nustatyti būgnų temperatūros ir apskritiminio greičio įtaką viengyslių aliuminio ir vario laidų izoliacijos sluoksnio nuėmimo kokybei.

Darbo aprobacija
Varinių viengyslių laidų izoliacijos sluoksnio nuėmimo dvejų besisukančių būgnų mašina būgnų apskritiminio greičio priklausomybė nuo laidų storio tyrimo rezultatai buvo skelbti 12 – ojoje jaunųjų mokslininkų konferencijoje „Mokslas – Lietuvos ateitis“, kuri buvo įvykusi Vilniuje Vilniaus Gedimino technikos universitete Mechanikos fakultete Mašinų gamybos katedroje 2009 m. balandžio 24 d.. Šioje konferencijoje skaityta medžiaga pateikta 2 priede.

1. LITERATŪROS APŽVALGA
1.1. Perdirbimo įrengimai

1.1.1. Pjaustymo – kapojimo mašinos
Laidus ir kabelius, kaip ir kitos rūšies atliekas, yra sudėtinga perdirbti ar utilizuoti. Pagrindinis laidų perdirbimo sunkumas yra tas, kad labai brangiai kainuoja įsigyti laidų smulkinimo ar kapojimo įrangą, o ir ta ne visada būna tinkama bei patikima. Dažniausiai laidams perdirbti yra naudojamos pjaustymo – kapojimo mašinos, kurios labiausiai paplitusios išsivysčiusiose šalyse, taip pat laidus ir išvyniotus kabelius smulkina granuliatoriuose arba mala įvairiais metodais. Pjaustymo – kapojimo mašinos būna labai įvairių modifikacijų, jos yra skirstomos pagal tai, kokį laidų kiekį reikės susmulkinti, ir kokį laidų storį gali apdirbti [16]. 

1 pav. Stalinė pjaustymo – kapojimo mašina CRM 2000
Ši mašina gali apdirbti laidus, kurių išorinis skersmuo yra nuo 1,5 iki 22 mm, o laido padavimo greitis sudaro 2810 cm/min.

2 pav. Antžeminė pjaustymo – kapojimo mašina ADDAX

Ši mašina gali apdirbti laidus, kurių išorinis skersmuo yra nuo 10 iki 160 mm, o laido padavimo greitis sudaro 35 m/min.

3 pav. Mobili pjaustymo – kapojimo mašina KAB 90
Ši mašina gali apdirbti laidus, kurių išorinis skersmuo yra nuo 2 iki 90 mm, o laido padavimo greitis sudaro 50 m/min.

Jeigu laidai ir kabeliai nėra labai skirtingų storių, tuomet galima naudoti vienos modifikacijos pjaustymo – kapojimo įrengimą. Pavyzdžiui, praleidus laidus ir kabelius pro įrengimą gaunami 10 centimetrų ilgio laidų ar kabelių gabalai, kurie po to yra vežami į granuliatorių arba malimo mašiną. Laidų ir kabelių kapojimo įrengimai dažniausiai yra statomi atskirai nuo kitų, kur yra patogiausia didelius kiekius atvežti transportu, iškrauti ir perdirbti į smulkesnę, kurios toliau reikia transportuoti tolimesniam perdirbimui. Toks pirminis kabelių ir laidų paruošimas atliekamas tam, kad būtų paprastesnis laido perdirbimas ir rūšiavimas.

1.1.2. Granuliatoriai ir malimo agregatai

Sukapotus laidus reikia praleisti pro granuliatorių, kad būtų gauti kuo smulkesni laido ir kabelio gabalėliai. Granuliatoriai taip pat skirstomi pagal tai koks laidų kiekis ir kokie laidų storiai bus apdirbami [16].

4 pav. Granuliatorius FG 476
Šio įrenginio apdirbimo kokybė labai priklauso nuo apdirbamo kabelio kokybės bei jo švarumo. Ekonominis efektyvumas priklauso nuo kabelių rūšiavimo. Geriausiai apdirbti pagal tipą ir kokybę jau išrūšiuotus kabelius ir stengtis be reikalo jų nemaišyti. Kietas kabelis, kurio išorinis skersmuo didesnis negu 40 mm turi būti prieš tai supjautas gabaliukais apie 0,7 m ilgio. Granuliatoriaus FG 476 našumas yra:

· sumaišytas varinio kabelio – 700 kg/h;

· ryšio kabelio – 650 kg/h;

· jėgos kabelio – 1100 kg/h.

Taip susmulkintus laidus ir kabelius galima toliau siųsti į malimo mašinas. Jose laidų ir kabelių gabaliukai yra sumalami ir specialiais vibraciniais separatoriais yra atskiriama izoliuojanti medžiaga nuo metalo. Izoliacijos atskyrimo metodų yra labai įvairių: geležies gabaliukus galima atskirti magnetiniais separatoriais, kitas medžiagas galima atskirti vibro-pneumatiniuose separatoriuose, elektrostatiniuose separatoriuose arba vandenyje.

Labiausiai yra paplitęs laidų ir kabelių perdirbimas juos sumalant į labai smulkias frakcijas, t. y. atliekama malimo įrenginiuose, kuriais labai gerai yra sumalamas laidas ir atskiriamas metalas nuo plastmasės.  Prieš laidui patenkant į šį įrengimą reikia jį susmulkinti jau anksčiau minėtu kapojimo metodu. 

a) Sincro 315C (našumas – 100 kg/h)
                b) Sincro 415C (našumas – 200 kg/h)

 c) Sincro 530C (našumas – 400 kg/h)                            d) Sincro 950C (našumas – 1100 kg/h)

5 pav. Malimo agregatai

Šiuose malimo agregatuose dėl laidininko izoliacijos ir metalinės gyslos tankių skirtumo yra atskiriama izoliacija nuo laidininko. 5 paveikslėlyje pavaizduoti technologiniai įrengimai negali apdoroti lipnių, suteptų alyva, labai užterštų laidų. Gauta po apdorojimo izoliacija gali būti naudojama šildymui, klojiniams, pramonės statybai. 

Nedideli, kompaktiški leidžia apdoroti ne tik laidus, bet ir kabelius. Šie įrengimai susmulkina laidą ir toliau atskiria izoliacijos sluoksnį. Darbo išdavoje gauname produkciją metalinių granulių (drožlių ir sukapotų metalo gabaliukų) ir susmulkintos izoliacijos pavidalo. Daugiausiai šie įrengimai skirti automobilinių, telefonų, kontrolinių, vidinių jėgos, buityje naudojamų laidų bei kabelių apdorojimui. SINCRO įrengimai negali apdirbti alyva užpildytą į, naftoje panardintą kabelį, kuris padengtas plieniniu šarvu ar turintį švino sluoksnį. Apdirbant reikia vengti,  kad į malimo agregatą nepatektų plieniniai daiktai, pavyzdžiui, gnybtai ir pan. 

Minimalus apdirbamo laido gyslos skersmuo priklauso nuo nustatyto įrengime tarpelio tarp kapojimo peilių. Šis tarpelis turi sudaryti 0,4 mm. Apdirbti smulkesnį laidą įmanoma tuomet, kai naudosime specialų įtaisą – aglomeratorių. Aglometatorius susuka smulkius laidus į ritinėlius, tai leidžia efektyviau atskirti laidininką nuo jį gaubiančio izoliacijos sluoksnio. Maksimalų apdirbamo viengyslio laido skersmenį ribuoja smulkintuvo galingumas. Apdirbant laidus reikia įvertinti, kad kuo didesnio skersmens laidą apdorosime, tai turės neigiamos įtakos smulkintuvo peiliams, dėl to jie greičiau atšimpa ir sumažėja darbo našumas. Norint apdoroti didesnio skersmens laidus, agregate turi būti sumontuota galingesnis laido padavimo įtaisas. Šis įtaisas sujungtas bendrame korpuse su smulkintuvu, separatoriumi ir oro filtru.

Gauto po apdorojimo metalo (vario ir aliuminio) švarumas būna iki 99 %. Siekiant padidinti apdirbimo našumą, reikia naudoti skirtingo tipo malimo agregatus, t .y. didesnio skersmens laidams naudoti masyvius smulkintuvus, o apdirbant mažesnio skersmens laidus,  naudoti aglomeratorius [14].

6 pav. ГM-02 tipo granuliatorius

ГM-02 tipo granuliatoriaus techninės charakteristikos pateiktos 2 lentelėje.

2 lentelė. Granuliatoriaus ГM-02 techninės charakteristikos
	Techninės charakteristikos

	Kabelio padavimo greitis, m/min
	9

	Apdorojamo kabelio maksimalus skersmuo, mm
	iki 40

	Laidininko gyslos skersmuo, mm
	0,4–4,0

	Kapojimo peilių užgalandimo periodas
	vykdomas apdorojus 6–10 tonų varinio kabelio

	Didžiausias kapojimo peilių užgalandimų skaičius
	apie 10 kartų

	Granulių ilgis, mm
	3,0

	Bendras galingumas, kW
	15

	Maitinimo šaltinis, V/Hz
	380/50

	Maksimali maitinimo elektros srovė, A
	25

	Granuliatoriaus išmatavimai: ilgis, plotis, aukštis; mm
	825, 1450, 2060

	Svoris, kg
	apie 1020


Prie šio granuliatoriaus pakanka vieno žmogaus darbo. Gauta po apdorojimo žaliava yra aukštos klasės metalo granulės, kurias galima panaudoti pakartotinam lydymui, pakartotino šių žaliavų apdirbimo nereikia,  siekiant gauti aukštos kokybės produktą. Įrengimo galutinis produktas atvaizduotas 7 paveikslėlyje.

                            a)
                              b)
                                c)
7 pav. ГM-02 tipo granuliatoriumi pagaminta produkcija (a – izoliacijos atliekos, b – vario granulės, c – aliuminio granulės)

Kabelių su plieniniu šarvu apdorojimui gali būti naudojamas įrengimas – СТ01. Jis skirtas varinių ir aliumininių kabelių su guminę, plastikinę bei šarvuotą izoliaciją apdirbimui. Izoliacijos atskyrimas nuo laidininko vielos vyksta, kai kabelis suspaudžiamas (8 pav. b) tarp besisukančių velenėlių ir specialiais pjovimo peiliais nuimamas izoliacijos sluoksnis.(8 pav. c) Taip apdorojant kabelį lieka nepažeistas laidininko varinė ar aliumininė gysla [14]. СТ01 įrengimo vaizdas pateiktas 8 a paveikslėlyje.

                      a)                                                b)
                          c)

8 pav. СТ01 įrengimas (a – įrengimo bendras vaizdas, b – suspaustas kabelis, c  – supjautas kabelis)

3 lentelė. Kabelių izoliacijos nuėmimo įrengimo СТ01 techninės charakteristikos

	Techninės charakteristikos

	Darbo našumas, m/min
	27

	Apdorojamo kabelio skersmuo, mm
	3–50

	Laidininko gyslos skersmuo, mm
	1,0–10,0

	Kapojimo peilių užgalandimo periodas
	vykdomas apdorojus 6–10 tonų varinio kabelio

	Didžiausias kapojimo peilių užgalandimų skaičius
	apie 10 kartų

	Bendras galingumas, kW
	2,2

	Maitinimo šaltinis, V/Hz
	380/50

	Maksimali maitinimo elektros srovė, A
	25

	Granuliatoriaus išmatavimai: ilgis, plotis, aukštis; mm
	900, 600, 1550

	Svoris, kg
	apie 230


1.1.3. Automatizuota linija

Laidų ir kabelių izoliacijos nuėmimo technologinis procesas gali vykti automatizuotoje linijoje ЛПЦМ-01 [14]. Šią liniją sudaro tokie pagrindiniai sudedamieji junginiai:

· laidų ar kabelių smulkintuvas;

· pakreiptas transportavimo įrengimas;

· skalperatorius;

· magnetinis separatorius;

· horizontalus transportavimo įrengimas;

· valdiklis;

· pagamintos produkcijos talpa.

Pirmiausiai, vykdant automatizuotą technologinį procesą, laidai ar kabeliai yra tiekiami į smulkintuvą, vėliau pakreiptu transportavimo įrengimu (konvejeriu) iš smulkintuvo apatinio bunkerio ruošiniai tiekiami į magnetinį separatorių, iš jo patenka į skalperatorių, o iš skalperatoriaus pagaminta produkcija horizontaliu transportavimo įrenginiu patenka į pagamintos produkcijos tarą. 

Proceso eigą kontroliuoja valdiklis, smulkintuvas atlieka kapojimo darbus, magnetiniame separatoriuje nuo susmulkinto spalvoto metalo laužo atskiriamos plieninės medžiagos,  skalperatorius reikalingas laidininko, izoliacijos bei kitų gamybos produktų atskyrimui.

            4 lentelė. Automatizuotos linijos ЛПЦМ-01 techninės charakteristikos

	Techninės charakteristikos

	Bendras linijos galingumas, kW
	116,1

	Darbo našumas, 1 pamainai
	iki 10 tonų

	Didžiausias ruošinio skersmuo, mm
	16,0

	Maksimalus linijinis judėjimo greitis, m/min
	150

9 pav. Automatizuotos linijos ЛПЦМ-01 bendras vaizdas (1 – smulkintuvas, 2 – magnetinis separatorius, 3 – pakreiptas transportavimo įrengimas, 4 – skalperatorius, 5 – horizontalus transportavimo įrengimas, 6 – valdiklis, 7 – pagamintos produkcijos talpa   

Perdirbant laidus reikia įvertinti perdirbimo proceso darbo našumą, gamybos savikaina bei galutinio produkto kainą, sudėtinga taisyklingai parinkti perdirbimo proceso veiksnius, kuriose būtų tik geriausi gamybos rodikliai. Priklausomai nuo darbo tikslų, galime parinkti tinkamiausią gamybos technologiją. 

Perdirbant laidus, gautos kokybiškos vario granulės yra vertinga žaliava gaminant įvairius lydinius ar folgą, laidų izoliacija gali būti naudojama kelių atitvarų ar statybinių medžiagų  gamybai. Ypač gauta izoliacija gerai tinka termoplastinių kompozitinių statybinių medžiagų gamybai, t. y. čerpių, šaligatvių plytelių ir t. t. gamybai. Šios gamybos procese izoliacija dedama kaip ryšiančioji medžiaga, kuri suriša smėlį. 

Konkrečios technologinės schemos pasirinkimas priklauso nuo laidų perdirbimo atliekų, reikalingo darbo našumo ir galutinės produkto kokybės. Pavyzdžiui, naftoje panardinto kabelio perdirbimo technologinė linija, kai gamybos apimtys sudaro 100–200 tonų per mėnesį, gali būti sudaryta iš: 

· smulkintuvo, juo galima smulkinti iki 20–40 mm skersmens kabelį; 

· geležies atskyriklio, kuris pašalina nuo kabelio plieninį šarvą;

· bunkerio – kaupiklio, kuris skirtas palaikyti nenutrūkstamą procesą;

· granuliatoriaus, kuriame turi būti užtikrinamas reikiamas tarpas tarp kapojimo peilių ir tinklelio, turi jis atskiria izoliaciją nuo laidininko;

·  separatoriaus, jisai kuris užtikrina perdirbto produkto kokybę.

1.2. Perdirbimo metodai
Laidų su Si-XLPE izoliacija perdirbimo metodas
Si – XLPE – tai viena iš plačiausiai naudojamų laidų ir kabelių gamyboje naudojamų medžiagų, kurios naudojamos laidininko izoliacijos sluoksnio formavimui. Šis metodas leidžia cheminių reakcijų dėka išgauti iš Si-XLPE geros kokybės PE, kuris gali būti naudojamas kaip žaliava skirta laidų ir kabelių gamybai.

Izoliacijos atskyrimo nuo laidininko veikimo schema pateikta 10 pav. Šio metodo esmė yra tai, kad į uždarą kamerą yra sudedami ir užpilami metanoliu laidai. Vėliau šioje kameroje argono dujomis yra sudaromas vakuumas, šildytuvu palaikoma maždaug 320 ºC esant 10 MPa slėgiui [5]. Darbo zonoje Si-XLPE izoliacijos sluoksnis yra ištirpinamas metanolyje. Taip gaunami du atskiri produktai – PE ir laidininkas, kurie po apdorojimo pavaizduoti 11 pav. 

10 pav. Izoliacijos atskyrimo nuo laidininko proceso veikimo schema

[image: image20.emf] [image: image21.emf]
11 pav. Po apdorojimo gautų Pe (a) ir laidininko (b) vaizdai

Pjovimo metodas

Laidų ir kabelių pjaustymo technologija (12 pav.) gali būti realizuojama mechaniniu būdu. Izoliacijos sluoksnis yra atskiriamas pjovimo peiliu [10]. Šis metodas netinka mažo skersmens laidų pjaustymui. Pjaustant laidai ir kabeliai yra nukreipiami rankiniu būdu, dėl to pasiekiamas nedidelis darbo našumas. 

[image: image22.png]it

WY
X =======5?

P





12 pav. Laidų ir kabelių pjaustymas

Radiacijos užterštų laidų ir kabelių perdirbimas

Šių laidų ir kabelių perdirbimas leidžia atskirti radiacijos paveiktą izoliacijos sluoksnį nuo laidininko. Todėl po apdirbimo galima tiekti švarų laidininką į metalo laužą. Taip yra sutaupomos radioaktyvių atliekų saugojimo išlaidos. JAV buvo sukurta ir plačiai taikoma Varinio kabelio perdirbimo sistema (CCRS) [7]. Radioaktyvių laidų ir kabelių perdirbimo CCRS schemoje (13 pav.) radioaktyvios atliekos tiekiamos konvejeriu į perdirbimo sistemą. Pirmiausiai jos praeina pro suspaudimo valcus, toliau keliauja į malimo agregatą. Malimo agregate atliekų masė yra sumalama į 3–5 mm ilgio gabaliukus tam, kad būtų lengviau separatoriuose atskirti teršalus (dulkes), izoliacija ir laidininką.

Perdirbimo sistemos operatorius turi nuolat ir reguliariai tiekti atliekas tam, kad neviršyti sistemos pajėgumų normos. Perdirbimo sistema pajėgi perdirbti iki 6 tonų kabelių ir laidų atliekų per dieną. Tokia perdirbimo sistema ypač praverstų uždarant ar rekonstruojant branduolines elektros gamybos jėgaines.

13 pav. Radioaktyvių laidų ir kabelių perdirbimo schema

Laidų, kurių izoliacija yra sustiprinta apsauginių šarvo sluoksniu, perdirbimas

Šarvuoto laido perdirbimui gali būti proceso pradžioje naudojamas metodas [12], kurio įrengimo veikimo schema pateikta 14 pav.   

14 pav. Šarvuoto laido perdirbimo  schema

Šarvuoto laido atliekos suvyniojamos ant būgno 1, iš kurio kabelis 2 patenka prie pjaustiklių 3, čia įvyksta kabelio plieninės dalies 4, t. y. šarvo ir  elektrai laidžios gyslos 6 atskyrimas. Vėliau kabelio šarvuota dalis juda linijiniu greičiu L  besisukdama aplink kabelio 2 ašį greičiu W ir juda per diską 7 ir suvyniojama ant ritinėliu 5. Elektrai laidi gysla 6 juda tik linijiniu greičiu ir suvyniojama ant ritinėlio 5. 

Šarvo linijinio greičio L ir jo sukimosi dažnio W priklausomybė yra tokia:

čia: 
W – šarvo sukimosi dažnis, aps/min;

        
L – šarvo linijinis greitis, m/min;

        
t – suvynioto laido ant ritinio1 vijų žingsnis, m.

Pavyzdžiui, jeigu reikia apdirbti šarvuotą kabelį, kurio išorinis skersmuo yra 5,0 mm, suvynioto kabelio ant ritinio1 vijų žingsnis: t – 40,0 mm, šarvo ir laidininko judėjimo greitis: L – 10 m/min, tuomet šarvo sukimosi dažnis bus lygus: W – 250 aps/min.

Ant ritinio 1 suvynioto kabelio ilgis nustatomas iš formulės:

(2)

čia: 

L – laido ilgis, m;


D – laido skersmuo, m;


t –  suvynioto laido vijų žingsnis, vnt;


n – bendras vijų skaičius, vnt.

Suvyniota ant ritinių 5 šarvuota laido dalis gali būti naudojama betono armavimui.  Apdorojant šarvuotą laidą tokiu būdu padidėja apdorojimo efektyvumas, proceso metu sumažinami atskiriamų medžiagų nuostoliai ir dėl to tampa geresnė galutinio produkto kokybė. Šis metodas tinka ilgų, suvyniotų ant būgnų šarvuotų laidų perdirbimui. Proceso metu gaunama atskira, naudinga medžiaga – šarvas.
Kiti metodai

Izoliacijai atskyrimui nuo laidininko gali būti taikomas naudojamas metodas, kuriame izoliacija atskiriama karštame vandenyje [9]. Taip apdirbant nereikia smulkinti laidus į mažus gabalėlius. Metodas paremtas medžiagų terminio plėtimosi koeficientais.  Apdorojant laidų atliekas, jie patalpinami karšto vandens vonioje ir maišomi joje tol, kol įvyks visiškas izoliacijos atskyrimas. Tai pasiekiama kontroliuojant vandens temperatūrą, maišymo greitį ir tinkamai susmulkinant laidus. Proceso pabaigoje izoliacinė medžiaga ir laidininkas yra surenkami atskirai. Toks būdas leidžia perdirbti įvairių rūšių laidų atliekas, įskaitant naftoje panardintus laidus. 

Laidininkas gali būti atskirtas deginant laidus specialiuose krosnyse [11]. Juos neleidžia susidaryti patvariems  organiniams teršalams. Planai statyti naujas arba plėsti esamas dažnai iššaukia visuomenės nepasitenkinimą. Nors deginimo technologija yra paprasta ir efektinga,  bet šiame procese išskiriami sunkieji metalai, pavojingos dulkės, dioksidai, vandenilio chloridai furanai ir t.t.  Specializuotose krosnyse išvengiama naudingų metalų oksidacija. Tai realizuojama kontroliuojant ir užtikrinant reikiamas degimo sąlygas  

Izoliacijos nuėmimo procesas gali būti įgyvendinamas pasinaudojus kreogeninę technologiją [10]. Atliekant šį procesą laidų izoliacija pasidaro trapi, vėliau užšaldytas laidininkas praleidžiamas pro valcus, taip lengviau atsiskiria izoliacijos sluoksnis nuo laidininko, mažiau reikia energijos sąnaudų izoliacijos atskyrimui. Platų šio metodo panaudojimą nulemia suskystinto azoto kaina, be kurio neįmanomas šis procesas. Šiuo proceso metu gauta miltelių pavidalo izoliacija yra geresnės kokybės, negu sukapota. 

PVC, PE laidų izoliacija gali būti atskiriama nuo metalų taikant išcentrinės jėgos technologiją [11]. Tai atlieka hidrociklonai arba specialios atskyrimo centrifugos, kuriuose medžiagos atskiriamos atsižvelgiant į medžiagų tankį. Laidų izoliacija nuo vielos gali būti atskiriama mikrobangų spinduliuotės, cheminiais – krekingo, dujiniais, hidrolizės, pirolizės ir kitais metodais.    

Prancūzijoje senų kabelių ir laidų perdirbimas per pastaruosius metus nuolat augo (15 pav.) [4]. Po šio utilizavimo pagrindinės išgaunamos medžiagos yra izoliacija (PE, PVC)  ir laidininkas. 

15 pav. Atliekamų kabelių ir laidų perdirbimas Prancūzijoje

Šį augimą lėmė šie faktoriai:

· pažangūs izoliacijos nuėmimo metodai;

· medžiagų suderinamumo siekimas;

· polimerų revalvacija;

· plastmasės perdirbimas.

Nuimant izoliacijos sluoksnį nuo viengyslių 2, 4, 7 ir 10 mm storio varinių elektros laidų gali būti taikomas šiluminio poveikio metodas [3]. Laidų izoliacijos sluoksnio nuėmimą atlieka dvejų besisukančių būgnų mašina, kuriai laido judėjimo apskritiminio greičio išraiška pasiskirsto pagal šią priklausomybę, kuri pavaizduota 16 paveiksle. Tolimesnė šio metodo apžvalga ir  tyrimai yra atliekami šiame darbe

16 pav. Laidų judėjimo greičio priklausomybės nuo laidų storio: 1 – bandymų rezultatų priklausomybė; 2 – aproksimotos priklausomybės išraiška
Šiuo atveju varinio laido judėjimo greitis izoliacijos nuėmimo metu  nustatomas pagal aproksimotos kreivės (tiesės) išraišką, kuri aprašoma  taip:

čia: 

2. TYRIMO UŽDAVINIŲ FORMULAVIMAS 

Literatūros apžvalgoje išanalizuoti įvairūs laidų ir kabelių laidų izoliacijos nuėmimo būdai yra tinkamiausi didelėms bei specializuotoms įmonėms, kurių veikla yra tiesiogiai susijusi su kabelių ir laidų atliekų tvarkymu. Todėl jų gamybos procesuose taikomi didelių gabaritų, pažangūs, našūs, gerai žinomi, bet, svarbiausia, brangūs įrengimai. Tokia įmonių veikla reikalauja didelių gamybos kaštų ir geriausiai apsimoka tuomet, kai apdirbami dideli laidų ir kabelio atliekų kiekiai. 

Vykdant statybos darbus, kai yra rekonstruojant keičiami nebetinkantys tolimesniam vartojimui viengysliai elektros laidai, reikia racionaliai elgtis su šiais vertingais laidais. Viengyslių laidų izoliacijos nuėmimo metodas, kuris būtų priimtinas (lengvai realizuojamas) ir tiktų nedideliais rekonstravimo darbais užsiimančioms įmonėms, nėra žinomas.

Šio darbo pagrindinis tikslas – ištirti viengyslių varinių ir aliumininių laidų, nepažeidžiant laidininko gyslos, izoliacijos nuėmimo technologiją. Tyrimas turi būti atliekamas dviejų besisukančių būgnų mašina taip, kad nagrinėjant šią technologiją, būtų optimizuojami laidų izoliacijos sluoksnio nuėmimo režimai.

Kadangi dviejų besisukančių būgnų mašina nuima laido izoliacijos sluoksnį terminiu būdu, todėl nuėmus izoliacijos sluoksnį laidininkas lieka nepažeistas ir jį galima naudoti pakartotiniam izoliacijos apliejimui. Tokiu veikimo principu dirbanti mašina praverstų mažoms laidų gamybos įmonėms, nes jų gamyboje dažnai atsiranda didelių problemų dėl brokuotų laidų perdirbimo. Ši mašina gali užtikrinti nenutrūkstamą laidų izoliacijos nuėmimo procesą nereikalaujant didelių investicijų. Nuėmus izoliacijos sluoksnį nuo laidininko gauname du atskirus produktus – laidininką ir izoliaciją. Dėl mažų mašinos gabaritų, įsiplečia jos panaudojimo galimybės, nes galime sumontuoti šią mašiną nedidelėje darbo vietoje, yra paprastos konstrukcijos ir dėl to jos pardavimo ir eksploatavimo kainų sąmata yra nedidelė. Dėl šių privalumų šis izoliacijos nuėmimo būdas yra priimtiniausias platesniam vartotojų ratui, kuriems reikia kokybiškai nuimti izoliacijos sluoksnį nuo laidininko.  
3. EKSPERIMENTINIAI TYRIMAI
3.1. Laidų izoliacijos nuėmimo mašinos, dviejų besisukančių būgnų konstrukcijos ir veikimo principo aprašymas
Šiam eksperimentiniam tyrimui atlikti buvo naudojama patobulinta viengyslių laidų izoliacijos nuėmimo mašina (17 pav.), kurios pagrindinė darbinė dalis susideda iš dviejų specialių mangano nerūdijančio plieno medžiagos būgnų 1, 2, kurių viename yra sumontuota kaitinimo sistema 3, srovę gaunanti sukimosi metu per grafitinius šepetėlius 5. Abu sukimosi būgnai yra pagaminti iš tokios medžiagos tam, kad būtų sumažintas apdirbimo metu laidų izoliacinės medžiagos sukibimo su būgnais efektyvumas.   Kaitinimas reikalingas tam, kad būtų galima lengviau atskirti izoliaciją nuo laidininko. Būgnams sukimosi momentą perduoda variklio reduktoriaus sistemos 4 į priešingas puses. Reduktoriuje yra sumontuota pneumatinė, būgnų prispaudimo vieno prie kito, sistema [2]. 

17 pav. Tyrimui naudojamos laidų izoliacijos nuėmimo mašinos pagrindinės darbinės dalies modelio schema
Laidų izoliacijos mašinos pagrindinės darbinės dalies bendras vaizdas pavaizduotas 18 paveiksle. Tyrimas buvo atliekamas naudojant šį įrengimą. Įrengimas bus paruoštas darbui tuomet, kai bus tiksliai parinkta būgno kaitinimo temperatūra ir būgnų sukimosi greitis. Kaitinamo būgno paviršiaus temperatūra turi būti apie 185 °C, o nekaitinamo būgno temperatūra turi neviršyti kambario temperatūros (18–20 °C). Tokią temperatūrą paprastai reikia pasiekti tam, kad vyktų plastmasės suminkštėjimas, bet ne lydymasis. Taip pat temperatūra priklauso ir nuo laido izoliacijos, nes skirtingos medžiagos turi skirtingas lydymosi temperatūras, polietilenas ir polipropilenas pradeda lydytis apytiksliai esant 220–240 °C. o PVC esant šiek tiek mažesnei temperatūrai (212 °C) [13]. 

[image: image33.png]



18 pav. Laidų izoliacijos nuėmimo mašinos bendras vaizdas: 1 – nekaitinamas būgnas; 2 – kaitinamas būgnas; 3 – kaitinimo elementas; 4 – reduktorius; 5 – elektros variklis
Izoliacijos nuėmimo režimai yra reguliuojami dažnumine pavara ir laboratoriniu autotransformatoriumi. Kaitinamojo būgno temperatūra reguliuojama laboratoriniu autotransformatoriumi, o būgnų sukimosi dažnį reguliuoja dažnuminė pavara. Bandymų metu laido judėjimo greitis fiksuojamas pagal stroboskopą. Būgnų prispaudimo jėga nustatoma oro kompresoriaus oro padavimo reguliavimo rankenėle. Pagrindinių dalių išsidėstymą paaiškina laidų izoliacijos nuėmimo mašinos kinematinė schema (19 pav.).  
Po to reguliuojant būgnų sukimosi greitį dažnumine pavara reikia stebėti, kaip vyksta plastmasės atsiskyrimas nuo laidininko. Kai vyksta plastmasės minkštėjimas, reikia stebėti, kad plastmasė nepradėtų lydytis, nes plastmasės lydymosi metu išsiskiria labai daug kenksmingų medžiagų: rūgštys, eteriai, angliavandeniai, anglies viendeginis, anglies dvideginis, ketonai, acetonas, alchejidai, sunkieji spiritai, o lydant polivinilchloridą į aplinką išsiskiria labai pavojingų medžiagų – chloro vandenilio, įvairių chloro junginių, dibutilftalato. Bandymo metu turi būti gerai įrengta oro nutraukimo sistema su oro valymo filtru. Įkaitus būgnui 1 iki reikiamos temperatūros paimamas laidas, kurį norime apdirbti, pagal jo storį sureguliuojamas būgnų sukimosi greitis. Būgnams suteikiama prispaudimo jėga, laidas leidžiamas tarp jų  (20 pav.). Tada įvyksta plastmasės suminkštėjimas toje vietoje, kur ji liečiasi prie įkaitusio būgno, kadangi laidų storių gama, kurie labiausiai naudojami pramonėje, nėra didelė – tik nuo 0,5 mm iki 12 mm storio [3], tuomet įvyksta toks procesas: laidininko dalis, kuri prisiliečia prie įkaitusio būgno, pradeda plėstis ir lenktis nuo kaitinamo būgno pusės. Tokiu būdu įvyksta izoliacijos sluoksnio nuėmimas nuo laidininko, nes skiriasi plastinės laidininko savybės nuo jį gaubiančio izoliacijos sluoksnio.

19 pav. Laidų izoliacijos nuėmimo mašinos kinematinė schema: M – trifazis asinchroninis elektros variklis; DP – variklio dažnuminė pavara; KD – kylinio diržo pavara; KP – krumpliaratinė pavara; B1 – nekaitinamas sukimosi būgnas; B2 – kaitinamas sukimosi būgnas; AT – laboratorinis autotransformatorius; PP – pneumatinė pavara

20 pav. Laido izoliacijos nuėmimo schema: 1 – kaitinamas būgnas; 2 – nekaitinamas būgnas; 3 – apdirbamas laidas; 4 – apdirbamo laido apvalkalas; 5 – laidininkas

5 lentelė. Trifazio asinchroninio elektros variklio techniniai duomenys

	Techniniai duomenys

	Variklio tipas
	АИР71А4У3

	Maitinimo tinklo dažnis, Hz
	50

	Vardinė įtampa, V
	380

	Galingumas, kW
	0,55

	Vardinė srovė, A
	1,6

	Rotoriaus sukimosi dažnis, aps/min
	1360


6 lentelė. Dažnuminės  pavaros techniniai duomenys

	Techniniai duomenys

	Pavaros pavadinimas
	230 V tinklo įtampos generavimo į 380 V įtampą MICRO MASTER MM75/2 dažnio keitiklis

	Maitinimo tinklo įtampa, V
	230

	Maksimalus elektros variklio galingumas, W
	750

	Leistina elektros variklio srovė, A
	3,4

	Maitinimo tinklo dažnis, Hz
	47–63

	Tinklo dažnio keitiklio darbo diapazonas, Hz
	0–650

	Tinklo dažnio keitiklio darbo tikslumas, Hz
	0,01

21 pav. Elektros variklio prijungimo per dažnuminę pavarą schema

Elektros tinklo dažnio reguliavimas atliekamas prie dažnuminės pavaros prijungtu 4,7 kΩ potenciometru [8], o reikiamas tinklo dažnis programuojamas pavaros priekinėje dalyje esančiais mygtukais. Variklio rotoriaus sukimosi dažnio priklausomybė nuo tinklo dažnio pateikta 22 paveiksle. Priekinėje dalyje esantys mygtukai yra aprašyti 7 lentelėje.

 Dažnuminės pavaros MICRO MASTER MM75/2 parametrų kodai pateikti ir trumpai aprašyti 2 priede. Šiuos kodus sudaro P ir F kodai, kurie reikimu metu pavaizduojami LED ekrane. P kodai vartotojui yra prieinami, o F kodai vartotojui neprieinami. F kodai sustabdo variklio darbą, nes dėl susidariusio defekto tampa pavojinga tolimesnė variklio eksploatacija. 

Ruošiant variklį darbui su šia dažnumine pavara reikia tiksliai programuojant įvesti šiuos pagrindinius kodus:

· P081 – elektros tinklo dažnį, Hz;

· P082 – variklio rotoriaus nominalaus sukimosi dažnį, aps/min;

· P083 – vardinę srovę, A;

· P084 – vardinę įtampą, V;

· P085 ir P111 – variklio nominalų galingumą, kW;

· P089 – statoriaus apvijų varžą, Ω.

7 lentelė. Dažnuminės  pavaros priekinės dalies mygtukų paskirtis
	Elementas
	Paskirtis

	Vaizdas
	Pavadinimas

	Paleidimo mygtukas
	Pavaros darbo pradžia

	Išjungimo mygtukas
	Pavaros darbo pabaiga

	Parametrų nustatymo mygtukas
	Parametrų programavimo mygtukas, kuris leidžia pasirinkti reikiamą kodą ir pažiūrėti jo reikšmę

	Aukščiau esančio parametro išrinkimo mygtukas
	Mygtukas leidžia nustatyti didesnius parametrų kodus ir jų reikšmes

	Žemiau esančio parametro išrinkimo mygtukas
	Mygtukas leidžia nustatyti mažesnius parametrų kodus ir jų reikšmes

	JOG mygtukas
	Šis mygtukas spaudžiamas tuomet, kai reikia sustabdžius pavarą paleisti variklio rotorių suktis kitu sukimosi dažniu

	Reversavimo mygtukas
	Variklio rotoriaus sukimosi krypties pakeitimas

22 pav. Variklio rotoriaus sukimosi dažnio priklausomybė nuo maitinimo tinklo dažnio

23 pav. Dažnuminės pavaros priekinės dalies vaizdas

3.2. Temperatūros reguliatoriaus kalibravimas 

Temperatūros reguliatoriaus kalibravimas reikalingas tam, kad būtų galima reikalingu laiko momentu sužinoti ir esant būtinybei keisti kaitinamojo būgno įkaitinimo temperatūrą. 

Kalibravimas buvo atliekamas matuojant kaitinamojo būgno temperatūrą distanciniu būdu infraraudonųjų spindulių termometru „Fluke 62“. Matavimų metu buvo keičiama kas 10 minučių autotransformatoriaus transformuojama įtampa, kuri buvo nustatoma laboratorinio autotransformatoriaus įtampos reguliavimo rankenėle. Nustatyta įtampa vėliau tikrinama testeriu. Tokiu būdu matuojant gauti duomenys užfiksuoti 8 lentelėje, o grafiškai jie pavaizduoti 24 paveiksle. 

8 lentelė. Temperatūros reguliatoriaus kalibravimo duomenys

	Matavimų eilės Nr.
	Laboratorinio autotransformatoriaus įtampos rodmenys, V
	Infraraudonųjų spindulių termometro rodmenys, °C

	1
	2
	18

	2
	20
	21

	3
	30
	22

	4
	40
	23

	5
	55
	24

	6
	65
	24

	7
	75
	25

	8
	90
	25

	9
	100
	26

	10
	110
	28

	11
	120
	33

	12
	130
	40

	13
	140
	47

	14
	150
	57

	15
	160
	68

	16
	170
	77

	17
	180
	88

	18
	190
	97

	19
	200
	109

	20
	210
	119

	21
	220
	130

	22
	230
	144

	23
	240
	159

	24
	250
	172

	25
	265
	185

24 pav. Įtampos priklausomybė nuo temperatūros: 1 – matavimų rezultatų kreivė ir 2 – aproksimuota kreivė

Atlikus laboratorinio autotransformatoriaus kalibravimą buvo nustatyta, aproksimacijos būdu, įtampos logaritminė priklausomybė nuo temperatūros. 

Šios priklausomybės lygtis yra:

čia: 

U – laboratorinio autotransformatoriaus įtampa, V;


T – kaitinamojo būgno paviršiaus temperatūra, °C.

3.3. Tyrimo medžiagos

Tyrimo atlikimui buvo paimti 3,0, 4,4 ir 6,8 mm storio viengysliai aliumininiai ir variniai elektros laidai, kurių parametrai pateikti 9 lentelėje

9 lentelė. Bandymams paruoštų viengyslių aliumininių ir varinių laidų parametrai

	Laido storis, mm
	Laidininko skersmuo, mm
	Izoliacijos sluoksnio storis, mm
	Izoliacijos sluoksnio medžiaga

	3,00
	1,85
	0,58
	PVC

	4,40
	2,80
	1,60
	PVC

	6,80
	4,60
	2,20
	PVC


3.4. Tyrimo metodika

Būgno įkaitimo temperatūra apskaičiuojama pagal formulę [3]:

čia: 
                Tlyd – laidų izoliacijos lydymosi temperatūra (kai laidų izoliaciją medžiagą sudaro PVC medžiaga, tuomet  Tlyd = 212 ºC [13]),  ºC.

Nustatant viengyslių varinių laidų judėjimo greitį, darbo pradžioje nustatoma pradinė įkaitinamojo būgno temperatūra, kuri apytiksliai būtų lygi 185 ºC, o pradinis būgnų sukimosi greitis pasirenkamas 35 aps/min.
Sukimosi būgnų prispaudimo jėga apskaičiuojama pagal formulę:

čia: 
P – oro kompresoriaus sukuriamas slėgis, Pa;

 m2 – pneumatinės pavaros cilindro skerspjūvio plotas, kai stūmoklio skersmuo yra d = 32 mm, m2 .
Laido judėjimo greitį galime rasti iš šios lygties:

(7)

čia:

 
D = 89 – būgno skersmuo, mm;       

       
n – pagal stroboskopą nustatytas būgnų sukimosi dažnis, aps/min.

Šiam bandymui buvo paimti 3,0 mm išorinio skersmens laidai, kurių parametrai nurodyti 10 lentelėje. Šių laidų izoliacijos sluoksnio storis apskaičiuojamas pagal formulę:

čia: 

 – išorinis laido skersmuo (laido storis), mm;

 – laidininko gyslos skersmuo, mm.
3.5. Optimalių technologinių režimų nustatymas 
Viengyslių aliumininių ir varinių laidų bandymas ir rezultatų palyginimas
Bandymai yra atliekami tam, kad nustatyti optimaliausią izoliacijos nuėmimo režimą. Iš gautų bandymų rezultatų (11–13 lentelių) galime teigti, kad esant 7,5 kN būgnų prispaudimo jėgai, optimaliausias darbo režimas bus tuomet, kai:

1. kaitinamojo būgno temperatūra bus 150 ºC, o laido judėjimo greitis bus 1,64 m/min apdirbant 3 mm storio laidus; 

2. kaitinamojo būgno temperatūra bus 160 ºC, o laido judėjimo greitis bus 0,74 m/min apdirbant 4,4 mm storio laidus; 

3. kaitinamojo būgno temperatūra bus 150 ºC, o laido judėjimo greitis bus 0,29 m/min apdirbant 6,8 mm storio laidus. 

Tai yra todėl, nes tada bus nuimta laido izoliacija esant optimaliai būgno paviršiaus įkaitinimo temperatūrai ir esant našiam laido judėjimo greičiui.

Palyginus aliuminių ir varinių laidų izoliacijos nuėmimo našumą, varinių laidų izoliaciją lengviau atsiskiria nuo laidininko. Tai yra todėl, kad vario šiluminio laidumo koeficientas yra 390 

10 lentelė. Viengyslių 3 mm storio aliumininių laidų bandymų rezultatai

	Bandymo eilės Nr.
	Būgno paviršiaus įkaitinimo temperatūra, ºC,
	Laido judėjimo greitis, m/min
	Izoliacijos nuėmimo sėkmingumas, taip arba ne

	1
	138
	0,82
	Ne

	2
	130
	1,19
	Ne 

	3
	130
	1,29
	Ne

	4
	140
	1,23
	Taip

	5
	140
	1,32
	Taip

	6
	140
	1,64
	Ne

	7
	150
	1,64
	Taip

	8
	193
	1,74
	Taip


11 lentelė. Viengyslių 4,4 mm storio aliumininių laidų bandymų rezultatai

	Bandymo eilės Nr.
	Būgno paviršiaus įkaitinimo temperatūra, ºC,
	Laido judėjimo greitis, m/min
	Izoliacijos nuėmimo sėkmingumas, taip arba ne

	1
	140
	1,64
	Ne

	2
	160
	0,82
	Ne 

	3
	150
	1,23
	Ne

	4
	150
	0,82
	Ne

	5
	170
	0,49
	Taip

	6
	170
	0,58
	Taip

	7
	160
	0,66
	Taip

	8
	160
	0,74
	Taip


12 lentelė. Viengyslių 6,8 mm storio aliumininių laidų bandymų rezultatai

	Bandymo eilės Nr.
	Būgno paviršiaus įkaitinimo temperatūra, ºC,
	Laido judėjimo greitis, m/min
	Izoliacijos nuėmimo sėkmingumas, taip arba ne

	1
	170
	0,49
	Ne

	2
	160
	0,37
	Ne 

	3
	170
	0,16
	Taip

	4
	170
	0,37
	Taip

	5
	150
	0,37
	Ne

	6
	160
	0,29
	Taip

	7
	150
	0,29
	Taip

	8
	150
	0,33
	Ne


13 lentelė. Viengyslių varinių laidų parametrai ir optimaliausių bandymų rezultatai

	Laido storis, mm
	Laidininko skersmuo, mm
	Izoliacijos sluoksnio storis, mm
	Izoliacijos sluoksnio medžiaga
	Bandymų rezultatai

	
	
	
	
	Būgno paviršiaus įkaitinimo temperatūra, ºC,
	Laido judėjimo greitis, m/min

	3,00
	1,85
	0,58
	PVC
	160
	1,81

	4,40
	2,80
	1,60
	PVC
	160
	0,82

	6,80
	4,60
	2,20
	PVC
	160
	0,41

25 pav. Aliumininių laidų laido judėjimo priklausomybė nuo laido storio: 1 – matavimų rezultatų kreivė ir 2 – aproksimuota kreivė

Šiuo atveju aliumininio laido judėjimo greitis izoliacijos nuėmimo metu  nustatomas pagal aproksimotos kreivės (tiesės) išraišką, kuri aprašoma  taip:

čia: 

 – laido judėjimo greitis, m/min;

 – apdirbamo aliumininio laido storis, mm.
Varinių laidų laido judėjimo greičio priklausomybė nuo laido storio, kai kaitinamojo būgno paviršiaus įkaitinimo temperatūra yra 160  ºC.

26 pav. Varinių laidų laido judėjimo greičio priklausomybė nuo laido storio, kai kaitinamojo būgno paviršiaus įkaitinimo temperatūra yra 160  ºC (1 – matavimų rezultatų kreivė ir 2 – aproksimuota kreivė)
Šiuo atveju varinio laido judėjimo greitis izoliacijos nuėmimo metu  nustatomas pagal aproksimotos kreivės (tiesės) išraišką, kuri aprašoma  taip:

čia: 

 – laido judėjimo greitis, m/min;

 – apdirbamo aliumininio laido storis, mm.

27 pav. Aliumininių (1) ir varinių (2) laidų optimaliausių technologinių režimų palyginimo grafikas
IŠVADOS

1.  Būgnų sukimosi dažnis mažėja, kai mažiname maitinimo tinklo dažnį.Taip yra todėl, nes kai elektros tinklo dažnis yra 48,7 Hz variklio rotoriaus sukimosi dažnis – 1400 aps/min, o esant 18,5 Hz tinklo dažniui variklio rotoriaus sukimosi dažnis – 500 aps/min.

2.  Kaitinamojo būgno paviršiaus įkaitinimo temperatūra gali didėti nuo kambario temperatūros iki 185 ºC temperatūros, kai didiname laboratorinio autotransformatoriaus įtampą nuo 0 V iki 265 V.

3.  Laido judėjimo greitis, apdirbant viengyslius varinius įvairių storių elektros laidus, bus didžiausias, kai apdirbsime mažiausio storio laidus.

4.  Optimaliausias darbo režimas, apdirbant viengyslius aliumininius įvairių storių elektros laidus, bus tuomet, kai bus pasiekta žemiausia būgnų įkaitinimo temperatūra esant didžiausiam laido judėjimo greičiui, su sąlyga, kad bus visiškai nuimtas izoliacijos sluoksnis nuo laidininko gyslos.

5.  Viengyslių varinių laidų izoliacijos nuėmimo procesas bus efektyvesnis, apdirbant vienodų savybių (ilgio, storio, izoliacijos medžiagos ir pan.) varinius ir aliumininius laidus, už viengyslių aliumininių laidų izoliacijos nuėmimo procesą.

Summary





This work presents results of investigations of technological conditions of removal of plastic insulator from single – core cables, when the cable placed between two rotating rolls and surface of the one roll is heated below the melting temperature of thermoplastic insulator. Experiments were carried out in the Laboratory of machines and technologies of Vilnius Gediminas technical university. The main aim of investigations was to obtain the optimal insulator removal conditions (speed of the roll and temperature of the hot roll) for different core diameter cables.     


The experimental research results are presented as the optimal peripheral velocity of rolls (or cable speed) required to complete removal of polyvinylchloride insulator from the conductor versus the thickness of copper and aluminum conductor of the single-core cable. The results of investigations can be interesting for small cable manufacturers, waste utilization enterprises and electric equipment repair workshops.


Work consists of following chapters: Introduction, Review of scientific literature, Experiment method and equipment, Result of experiments, Conclusions, References      


There are 49 pages without appendix, 27 images, 13 tables, 18 positions of literature in Master’s thesis.


The appendix is attached to Thesis.

Anotacija

